
 Z A P I S N I K
25. sjednice Vijeća Mjesnog odbora Poljanice,
održane 19. lipnja 2023.
u objektu mjesne samouprave Poljanice, Dubrava 203,
s početkom u 18,00 sati

NAZOČNI ČLANOVI VIJEĆA:  Vesna Kotarac, Jadranka Milivojević, Ingrid Grgić, Neven Obradović, Ladislav Plantić, Ivan Burić i Doris Vrebac.

Ostali nazočni: gospođa Sandra Šukunda, stručna referentica

Predsjedava: Vesna Kotarac, predsjednica Vijeća.

Zapisnik vodi: Jadranka Milivojević, potpredsjednica Vijeća.

Predsjednica konstatira da je nazočno  7  od ukupno 7  članova Vijeća, što znači da Vijeće može pravovaljano odlučivati te otvara 25. sjednicu Vijeća Mjesnog odbora.
	Vijeće jednoglasno prihvaća tekst zapisnika 24. sjednice Vijeća, održane dana 22. svibnja 2023.
Na prijedlog predsjednice, Vijeće jednoglasno i utvrđuje:

D N E V N I   R E D
1. [bookmark: _Hlk138069853]Zahtjev za zakup zemljišta dio k.č.br.4669 k.o. Dubrava – davanje mišljenja;
1. Prijedlog lokacija za postavljanje klamerica za bicikle – donošenje zaključka;
1. Pitanja, prijedlozi i obavijesti.

AD 1. Zahtjev za zakup zemljišta dio k.č.br.4669 k.o. Dubrava

Razmotren je zahtjev Marije Jakopović za zakup zemljišta k.č.br. 4669 k.o. Dubrava. 
Gospođa Marija Jakopović podnijela je zahtjev za zakup zemljišta k.č.br. 4669 k.o. Dubrava. Imenovana je već ranije podnosila zahtjev za zakup iste čestice te joj je  Zaključkom Vijeća Mjesnog odbora Poljanice ( 46.sjednici od 24.02.2021.) i Zaključkom Vijeća Gradske četvrti Gornja Dubrava  (55. sjednica od 25.02.2021. ) dano negativno mišljenje. 
Unatoč navedenom, Marija Jakopović je protupravno ušla u posjed navedene čestice ogradivši je fiksnom ogradom te je na taj način predmetna čestica postala sastavni dio njenog dvorišta.
Iz dokumentacije priložene zahtjevu utvrđeno je da se predmetna čestica ne vodi kao javna zelena površina već je sastavni dio prometnice Poljanički prilaz. 
Na prijedlog predsjednice
Vijeće jednoglasno donosi
[bookmark: _Hlk138165224]ZAKLJUČAK
	
1. Razmotren je zahtjev gđe. Marije Jakopović za zakup zemljišta dio k.č.br.4669 k.o. Dubrava.
2. Na temelju činjeničnog stanja i  izvida na terenu daje se negativno mišljenje o zakupu tražene čestice.
3. Vijeće Mjesnog odbora Poljanice i Vijeće Gradske četvrti Gornja Dubrava su već ranije dali negativno mišljenje na gore navedeno, budući je gđa. Jakopović protupravno ušla u posjed dijela navedene čestice ogradivši je fiksnom ogradom i na taj način pripojila dio prometnice Poljanički prilaz svom dvorištu.


AD 2. Prijedlog lokacija za postavljanje klamerica za bicikle
 Vijeće je razmotrilo lokacije koje bi bile pogodne za postavljanje klamerica za bicikle na području Mjesnog odbora Poljanice.

Vijeće jednoglasno donosi

ZAKLJUČAK
[bookmark: _GoBack]Kao najpogodnije lokacije za postavljanje klamerica za bicikle predlažu se:
1. Dubrava 203 – dvorište mjesne samouprave
2. Park Dijane Budisavljević – ulaz jug – zapad kod šetnice
3. Park Zlate Bartl – ulaz istok – zapad kod košarkaškog igrališta

AD 3. Pitanja, prijedlozi i obavijesti 

Predsjednica vijećnicima predlaže da  vezano za komunalnu problematiku na području Mjesnog odbora Poljanice, a sukladno ranije donesenim zaključcima i rješenjima pošalju požurnice kako slijedi:
1. Sanacija ulegnuća na asfaltu – zadržavanje oborinskih voda na lokaciji Antolovečki put , dvorišna strana zgrade k.br. 5 – 7 ispred ulaza u garaže 
( zaključak 18. sjednica od 22.11.2022. )
2. Sanacija ulegnuća i oštećenje kanalice na lokaciji Novoselski odvojak VI kod unog broja 12 ( zaključak 18. sjednica od 22.11.2022. )
3. Sanacija uleknuća zbog zadržavanja oborinskih voda na lokaciji raskrižja Poljanički prilaz i Knezovački put ( zaključak 18. sjednica od 22.11.2022. ).


Dovršeno u 19,45 sati

U Zagrebu, 19. lipnja	 2023.
KLASA:024-08/23-003/1217
URBROJ:251-13-11-5/009-23-2
Zapisnik sastavila: Jadranka Milivojević
Zapisnik tehnički i administrativno obradila: Sandra Šukunda
				                     
              Predsjednica
Vijeća Mjesnog odbora Poljanice 
						             Vesna Kotarac	            
